
De ce oare cu cât ceasurile, zilele şi anii se înmulțesc asupra 
lui, cu atâta mai mult omul se uită în urma sa, şi din 
căutătură în căutătură se opreşte cu plăcere la cele mai 
depărtate aduceri-aminte, aducerile-aminte ale tinereții si 
ale copilăriei? Nu-i soarele frumos şi astăzi? păsăruicile nu 
cântă tot aceleaşi cântece voioase sau jalnice? frunzele nu 
au acelaşi freamăt? pădurile nu înverzesc ca odinioară? 
florile nu au acelaşi miros, câmpiile, dulcile privelişti 
duioase ce aveau? mişcarea vietatilor alinitu-s-a? Nu; dar 
nici un soare nu luceşte frumos, nici o floricică nu are dulce 
miros, nici un fluier pe coasta dealurilor nu răzbate, nimica 
în lumea de fata nu are asemănare cu florile şi cu soarele 
zilelor văzute prin aducerea-aminte. Vântul ce bătea atunce, 
lacrimile ce se vărsa se uit; din zilele trecute a rămas în 
închipuire un soare de-a purure cu raze strălucitoare şi un 
miros nesters. Are dreptate aducerea-aminte: nimică nu 
poate fi pentru om mai frumos decât trecutul, căci trecutul e 
tinerețea şi tinerețea este fericire!... fericire de a crede în 
toată pasărea ce zboară, fericire de a crede în frumosul şi în 
bunul, fericire de a nu se îndoi de cinste şi de multe, fericire 
de a nu gândi la nimica, de a nu sti ce este viata şi ce 
neagră prăpastie este sufletul omului... Când se întoarce 
gândul spre zilele tinereții, inima stă nehotărâtă, ce va 


povesti deodată: bătaia ei dintâi simțită, îmbătătoarele 
şoapte, primblarea încântătoare umăr la umăr printre florile 
ce nu se zăreau şi în acele minute, dar care acum răsar şi 
impodobesc suvenirul, voiniciile ce îşi făgăduia, patriotismul 
înflăcărat, visul măririlor, căpătate prin osteneală, vrednicie 
şi fapte mari, binefacerile ce se pregăteau a revărsa pe lume, 
ca un soare luminos şi roditor? — lucruri ce se schimbă toate 
încet în cevaşi cu totul dimpotrivă; la unii, bătaia lui 
Dumnezeu!... nici nălucirea visurilor acelora nu mai este! 
Din multele dulci ochiri ale tinereţii şi ale copilăriei două s- 
au tipărit în inima mea, verzi şi vioaie, crescând iarăşi, an 
câte an, ca mladitele copacilor; primăvara mi le aduce, pe 
când dă frunza, pe când fluturii încep a se juca, când 
trandafirii imbobociti se deschid, când soarele inca 
dezmiardă şi nu arde, când de pe porumbei pică ninsoarea, 
mirositoare. Una din ele, zâmbind în cerul trecutului, cine 
nu o ştie? cine nu a avut optsprezece ani, cine nu s-a uitat 
la lună şi nu a vorbit cu stelele?... A doua aducere-aminte ce 
iarăşi, ca toate aducerile-aminte, dulce luceşte între flori şi 
raze aurite, este un sat frumos, răşchirat între grădini şi 
copaci pe o vale a codrilor Bâcului, cu un păr mare în 
mijloc. De sunt multi ce nu ştiu poate de codrii Bâcului (căci 
de lungă vreme nu se mai vorbeşte în Moldova de ei!) şi mai 
multi vor fi care nu ştiu ce însemnează părul din mijlocul 
satului. Codrii erau odată aşezare de apărare ca plăieşia 
munților, salbă de zmarand a Basarabiei, precum Basarabia 
este cuibul răscoalelor din tara, moşia celor Novaci de răul 
cărora urdiile tătăreşti nu se puteau înturna în Bugeag cu 
prada din Tara Leşească şi cuibul voinicilor din cântecele 
vechi. Codrenii erau mândri şi nu purtau numele nănaşilor 
lor. Cântecul zice: 

S-a aflat la Movilău, 


De Codreanul cela raul... 

Parul din mijlocul satului era odinioara: cand divanul unde 
sfatuia satul, cand locul unde poposea vionicelul strain, 
pana a nu-si gasi gazda, cand locul jocurilor ale baietilor, 
când spitalul unde zăceau bolnavii nevindecati, parasiti in 
saracia lor de toti si de neamuri! Balada lui Donciu spune: 
Sub cel par mare din sat, 

Zace Donciu intr-un pat; 


Si de mult zace, mai frate: 

Noua ani si jumatate, 

Si noua zile de vara, 

Si noua de primavara; 

Pe de-o parte carnea-i cade, 

Pe de-o parte viermi il roade. 

Neamurile l-au uitat, 

Toată lumea l-a lăsat! 

Numai soră-sa Stancuta, 

Numai soră-sa, draguta, 

Nici l-a uitat, nici lăsat, 

Nouă ani că l-a cătat, 

Pernele că i-a mutat, 

Când la umbră, când la soare, 

Când la cap, când la picioare, 

Cand la dalbe bratisoare. 

De ce vorbesc de păprul satului? Vântul primăverii a bătut; 
peste dealuri, peste văi, peste ani, dorul leagănului mă 
ajunge; spre codru mi se întorc ochii, şi zăresc umbra 
părului copilăriei mele, care îşi întinde ramurile ca nişte 
braţe ce îşi scutură florile pe inima mea ca o ploita 
răcoroasă. Părul cu locul bătut împrejur de vitele satului lui 
ce singure astăzi mai tin divan; curtea boierească, opcina 


stramoseasca ce nu se mai afla, albind pe troscotul verde al 
ogrăzii mari şi întinse; livada din dosul curţii, biserica cu 
tintirimul pestrit de iarbă lungă, de sulcină aurită şi de 
cruci negre; cumpăna fântânii de la poartă, aninată de 
răchita crengoasă; toate trec dinaintea mea, vii şi în 
mişcare... lată pădurea unde alungam mierle, ciresul 
sălbatic unde ma băteam cu taranasii; iată colo, colo în 
depărtare, în zarea luncii, pe deasupra pârleazului, tiganca 
cu desagii, o stahie uscată, prietenă cu mama pădurii, ce 
vine să ieie băieții, umbre ce mă fac să răsar şi acum, deşi 
îmi râd încet şi cu iubire. Cât de dulci sunt amintirile 
bătăilor de inimă, cât de învăpăioase sărutările tinereţii 
înflorite... însă nu desfătează inima, nu descântă durerile 
lumii, nu mângâie de înşelăciunile vieții ca dulcele soare al 
copilăriei, alinit prin depărtare, ca soarele ce se vede prin o 
ceață subțire. Dar serile satului meu, cand luna se ridica 
asupra părului, şi cumpăna fântânii se părea un cocostâre 
cu pliscul întins... ce seri senine! Într-amurg se apropiau 
cârdurile, aducând miroasele câmpurilor cu ele, turmele de 
oi zbierând cu ciobanii fluierând; focurile se aprindeau 
dinaintea caselor; fumul stuhului se împrăştia în văzduh cu 
mirosul teilor ce venea de la pădure; moşnegii spuneau de 
turci şi de tătari, de moşul Adam cu barba până în brâu, ce 
tinea plăghiile pe genunchi, de Ileana Cosânzeana, de frații 
din lună, de lupte şi de năvăliri: vedeam în lună chip de om 
rănit, culcat pe un pat frumos de scoarte şi de lăicere, şi 
sângele bolborosind îi pica alăturea într-un cuibăr spart; iar 
pe fratele ucigas, osândit din porunca lui Dumnezeu, pana 
se va umplea cuibărul, a bea sângele nevinovat ce nu 
încetează a curge de la începutul lumii... Auzeam picătura 
sângelui; zăream frații amândoi, unul lungit, al doilea cu 
capul plecat şi cu părul zburlit. De atuncea nu m-am uitat 


la luna vreodta fara a-i vedea. Batranii spuneau de aceste, 
fetele si flăcăii vorbeau de Măriuca... Mariuca! sasesprezece 
ani, fata de trandafir si de spumă de lapte, ohi de mura, 
camasuica de omat cu altitioare subtiri, ca o creasta de 
rândunică, si inimă de lăcrimioară; mult iubită, mult 
sărutată de un nufar frumos de pe iaz; ea era dragulita tot 
satului... dar nuferii sunt înşelători ca unda mirătoare în 
care se nasc! Al nostru se duce la moscălie cu făgadă de 
întoarcere; lăcrimioara se veştezi... părinţii o alungară... Un 
an, doi, trei ani, de sub părul satului, Măriuca se uita la 
drumul mare bătut de ochii ei; drumul aducea numai dorul; 
într-o zi, Măriuca clăti din cap ca o frunzulita vantuita, se 
culcă la piciorul părului, cu ochii la drum, şi adormi pentru 
totdeauna!... 


II 


Pe lângă umbra Măriucăi, pe lângă vântul ce bate prin păr, 
pe lângă chipurile trecutului ce se învârtesc în ochi-mi şi în 
inima mea, deasupra satului aud ridicându-se un huiet; alte 
huiete răspund şi clocotesc pe dealuri şi prin văi; huiete 
vesele de fete şi flăcăi ce vin cu flori şi cu cordele; zi-întâi 
mai a sosit în sat şi bate la toate uşile, la bordeie, la case şi 
la curte; ziua armindinei în care pelinului se dă cep!... De aş 
fi avut noroc să fiu şi eu din cei învățați ce scriu în limbă 
frumoasă, de nu aş fi simţit în cutreieratul lumii că cea mai 
mare nevoie a omului este de a fi auzit când strigă, de a fi 


ascultat cand cere, de a putea plange cand il doare, de a 
vorbi, de a se mangaia şi a-şi aduce aminte în dulcea limbă 
a mamei, în dulcea limbă a poveştilor, care au întipărit 
icoane drăgălaşe şi poetice in închipuirea copilăriei, as fi 
putut spune că povestea din lună: e tonnella Danaidelor, 
traditiune ovidică, augmentata de traditiunea ebraică a 
rezbelului fratricid, Capitul al IV--lea din Opera prima a 
celebrului Moze, reformatorul si legislatorul inspirat al 
evreilor; v-aş spune iarăşi că serbarea zilei întâi mai se leagă 
de sărbătoarea unei zâne a câmpiilor latine, de pe vremea 
strămoşilor noştri romani şi a străunchiului nostru, bunul 
Evandru, care Evandru era un fel de papură vodă latin; v-as 
spune cum se jertfeau pe altare în acea zi mieii fără pată, 
fruntea turmelor! junci albe, mândria imaselor! şi cum se 
dăruiau zânei colive de miere şi de făină, de trei ori cernută, 
de grâu spălat; dar nu sunt învăţat şi spun în limba ce am 
dobândit odată cu lumina, odată cu auzul, odată cu vederea 
soarelui, a codrilor, a câmpiilor şi a florilor; câtă trudă, câtă 
vreme pune omul a învăța limba neamurilor străine! dar 
acea străină nu-i vorbeşte de tara, nici de părinți, nici de 
fraţii ca brazii, nici de surorile ca florile, nici de primăvara 
cu verdeata ei şi cu turmele de oi cu ciobanii în capul 
turmelor, lăsându-se pe guri de rai, nici de plugurile cu şase 
boi, nici de copilite bălaie si fete de împărați, cum vorbeşte 
limba ce o învaţă şi o suge omul cu laptele vieţii! 

În acea zi dar, părul satului păzea numai el casele; câţi 
flăcăi, câte fete mari şi codane, toți şi toate se impodobeau 
cu flori şi cordelute, care la pălărie, care la codițe. Cu lilieci 
în mâini, cu garoafe pe cap, cu busuioc verde în sân, fetele 
şi flăcăii păreau flori mişcătoare; de cu seară fetele se lau, 
flăcăii se pieptănau; iar în zori de zi, când se deschid 
lăcrimioarele, viorelele şi toporaşii se scutură de roua nopții, 


vaile se umpleau cu chiote; codrii clocoteau de pocnete de 
frunze, de hohote, de cimpoaie; telingile răsunau in toate 
partile de doine; mese numeroase se intindeau pe sub 
copaci. 

Curtile boieresti, locuite pe atuncea iarna si vara, se gateau, 
se pospăiau, se înălbeau la apropierea zilelor mari ca şi 
casele săteşti; sărbătoarea se primea cu aceeaşi bucurie de 
boier si de ţăran, fiind uniţi în credință, în limbă şi în 
obiceiuri: strigoii, stihiile urzitoare de rele, naiba, năbădaica 
şi urletul câinilor noaptea îi umpleau de spaimă deopotrivă 
pe amândoi. Pare că văd încă acea icoană a trecutului: mare 
zgomot si zbuciumala este prin curți; ţiganii, pana si 
bucătarul, se fudulesc in cămăşi curate, oamenii in minteni 
cu mânecile suflecate, cu cordele la pălării fâlfâind in vant, 
se paunesc prin ograda maturata; rochiile rosii si tulpanele 
galbene de la Paşti ale țiganilor se zăresc iarăşi; totu-i plin 
de mişcare; toate fețele pline de veselie: jupânesele de la 
cămară sunt pârjol de ameteala, cucoana ţipă! După mult 
vălmăşag a nenumăratelor slugi, ametite de alegrătură, 
trăsurile cu caii impodobiti trag la scară; în una se suie 
cuconul şi cucoana, în capră un arnăut cu ciubucul 
încălifat în mână, şi cu pistoale la brâu; în a doua, 
jupâneasa cu vutcile şi dulcetile; în alta sofragiul şi 
tiganasul sau nedespartit, cu tacamurile; in alta, stolnicul 
cu vinatele, cafeaua, pâinea si pelinul mai cu seamă, fără 
care nu este zi-intai mai! apoi vine bucatarul cu merindele, 
s-apoi gloata din casa, slugile, femeile si cuconasii. De se 
întâmplă vecini, adunarea nu se mai numără; drumul se 
acoperă de trăsuri şi de călăreți; strânsură, cu răcnete, 
chiote si împuşcături, seamănă o nuntă de cele huioase, 
precum obicinuiau părinții nostri de toate treptele, calaretii, 
baloanele cu feciorii boiereşti la obloane, braşovencele (de 


care ne-a scutit astazi Dumnezeu pentru odihna ciolanelor 
noastre), căruțele şi alaiul ajung într-o poiană mare si 
frumoasă, în mijlocul codrului, unde iarba-i netedă ca un 
covor, nu departe de un izvor rece în care sticlesc fedeleşele. 
Mesele se întind: masa boierească, masa jupânesei şi a 
feciorilor, masa oamenilor şi masa ţiganilor. Sub poalele 
codrului verde se vede un foc uriaş, împrejurul focului 
muncesc bucătarii; mieii întregi se întorc în tepe de lemn; 
pârpălacul umple pădurea de miros. Benchetul începe cu 
glume late; pelinul curge prin pahare, după pelin, vutca, fala 
gospodăriilor! vutca ce se taie cu cuțitul! vutca se schimbă 
cu vişinapul; vinul şi lăutarii întartă boierii, paharele se 
umplu des, fesurile zbor în văzduh. Sunt manele dulci, sunt 
manele mângâioase, sunt manele dureroase ce rup inimile: 
bătrânii înclină, tineretul bea în papucii cucoanelor şi se 
sărută cu lăutarii, iar cucoanele, cu ochii înecați în amor, 
cântă versuri frumoase, de se răsună codrii şi se trezesc 
păunaşii. Pe marginile poienii, arnautii dau din puste si din 
pistoale, slugile huiesc ca roii rataciti, surugiii se îmbată. 
Porneala-i o amestecătură nespusă: de-abia prin mijlocul 
nopții mai încep iarăşi a cânta privighetoarele speriate de 
huiet şi de glasul lăutarilor!... 

Am văzut multe zile-întâi de mai de atuncea, în laşi şi la 
tara, dar nu seamănă ca zi-întâi a mea; în loc de veselie am 
simțit dor şi amărăciune! 


III 


Dar anii trec... vine vremea ca copilul cel vesel si slobod ca o 
caprita să lase câmpul cu flori, poveştile nesfarsite, cuibul si 
şezătoarele satului şi să intre în viata chinurilor prin cartea 
de învățătură... Nu este românul din acele neamuri fericite, 
ce au hrana minţii la uşa părintească; multe veacuri şi-a 
primblat el cortul de pe şesuri pe dealuri, de pe dealuri pe 
alte dealuri, căutându-şi pământul strămoşesc... acum inca 
e pribeag pe lumea înțelepciunii, şi trebuie în neagra 
străinătate să-şi agonisească putere, pentru a mărturisi şi 
sfinți patria mult iubită, dar mult necăjită, patria asta ce se 
clatină ca o luntre uşoară în toate părțile, şi se întoarce 
când la apus, când la răsărit, când la miazăzi, când la 
miazănoapte, ca frunza vârtejită de furtunile toamnei... 
departe trebuie să câştige inima şi pâinea sufletească, ce 
susține in zilele nedreptatilor şi infrumuseteaza zilele 
senine... căci pâinea sufletească şi inima sunt un rod scump 
şi rar al pământului român, ist bogat de roduri... într-o zi, 
copilul care îl chemăm cuconaş şi se va chema mai târziu 
neamt, frantuz, şi mai în urmă bonjurist, copilul crescut in 
huzur, în bumbac şi în toate dragostele mamei trece într-o 
caretă... careta se mişcă... se tot mişcă... merge şi tot merge 
peste nouă tari şi nouă hotare... icoana tristă a vieții politice 
a bietelor tari... Dar lumea are sfârşit... careta s-a oprit... 
unde?... se trezeşte copilul între fete ce nu a mai văzut, aude 
o limbă ce nu o ştie!... Inimioara i se sfâşie... multe zile lungi 
gândul îi zboară acasă... dar casa... călătoria, oamenii şi 
lucrurile nouă se amestec în închipuirea sa, viața lui ia alt 
curs, trecutul se şterge... şi de român îi rămâne numai o 
scânteie în fundul inimii, o scânteie ascunsă, fugară, 
înăduşită, neinteleasa de bietul copil, acea scânteie ce se 
preface, într-un ceas, în focul mare şi luminos al româniei!... 
Ferice de aceia ce nu au părăsit pragul părintesc, cât de 


mic, cat de mare... ei nu au simtit durerea de a fi muti, 
durerea de a vedea cum se şterge întâi plânsul despărțirii, şi 
apoi cătinel-cătinel toate amintrile copilăriei lor... Ei nu au 
simțit durere şi mai mare, cum se duce şi limba, de te 
înăduşă cuvântul: ,tara”, şi nu-l poţi spune decât pe limba 
străină!... Dar dorul, dorul, al doilea suflet ce a dat 
Dumnezeu românului, pentru a răsplăti cu durere relele ce 
făptuieşte şi are a făptui pe pământul românesc, dorul 
numai nu se şterge!... Văzut-am în străinătate românaşi 
uitaţi de numele lor şi de limba legănatului lor, răsărind la 
auzul unui sunet român, ca calul de soi ce nechează la 
auzul trambitei! Gura e prinsă... dar ochii învie... trupul 
tremură... şi inima se bate cu iuțeală!... auzitu-i-am, 
neştiitori de gândul lor, şuierând doine, sorbind miroasele 
ce veneau pe aripile vântului dinspre tari, şi uitându-se cu 
jale, în nopţile steloase, la calea cea cerească pe care 
strămoşii urmau împăratul cel mare, mare şi luminat ca un 
soare... Fericiti aceia care nu au pierdut din ochi pragul 
casei!... au crescut în sărutările soarelui, în toată volnicia 
câmpiilor înflorite, în dezmierdările limbii si în toate 
bucuriile copilului... Sunt care aruncă pietre asupra celor 
crescuți de străini şi între străini... Va veni şi judecata 
aceea... şi se va face parte dreaptă tuturor; şi se va ţine în 
seamă celor ce au fost mucenici din pruncie, dacă au purtat 
departe numele de român... dacă nu au iubit românia ca 
nealtii!... şi ochii lor s-au umplut de lacrimi, când au văzut 
zarea depărtată a ţării... şi inima lor a plans, cand, după ani 
şi iar ani, au cunoscut în sunetele de pe dealuri doinele 
jalnice ce şuierau odinioară; şi sufletul lor s-a amărât de 
amărăciunea tuturor... şi toți străinii nu le sunt placuti. 

Bine şi frumos este în străinătate, noroade îmbrăcate şi 
voioase, şcoale şi târguri mândre, podoabe, măriri, steaguri 


şi oaste fudulă, legi şi judecători buni, viata şi mişcare... dar 
românii nu s-au rusinat de tara lor şi au iubit-o şi în sărăcia 
şi în goliciunea ei. 


Pe când copiii isti din urmă se făceau mari, pe când 
universitățile Germaniei şi scoalele franceze trimiteau 
îndărăt copiii României, pe când şcoalele, astăzi roditoare, 
ale Bucureştilor si ale Iesului stau încă în proiecte in 
reglementurile organice, o epocă mare şi luminoasă se 
ridicase, o epocă ce trezise omenirea prin huietul tunului: 
1830, anul ce se numeşte în istorie anul slavei. Cu o 
presimtire mai presus decât conştiinţa obsteasca de 
atuncea, parintii moldoveni si romani umplura lumea cea 
mare de copiii lor, spre a-i adapa la izvoarele de invatatura, 
de care cea mai mare parte din ei, dar nu toti, fusera 
lipsiti... Ne-am deprins a crede, noi, generatiile de filozofi, de 
profesori, de învățați si de cărturari din acest timp, că 
pretutindene moşii si strămoşii nostri au fost neluminati 
delaolalta si nestiutori de nimica. Multa stiinta a fost odata 
semanata in ogorul romanesc... Multa carte, multa stiinta 
istorica, politica, financiara se ivesc ici-cole, dar plutind de- 
abia in risipile aduse de veacul al XVIII--lea; multe şi crude 


rani nevindecate inca astazi a lasat acest veac, dar din 
haosul grecesc, din descălecatul obiceiurilor răsăritului o 
stea nu s-a putut mistui niciodată pe cer... 

Steaua României — Stea lucitoare în inimile părinților nostri, 
stea ce părea că apune câteodată, dar care i-a îndreptat de- 
a pururea şi fără greş la şcoalele şi legăturile Apusului. De 
la Costineşti, crescuți în Tara Leşească, şi până la noi, tot 
drumurile Apusului sunt bătute de pruncii români. De nu 
ar fi teamă de învățații noi care ne învață astăzi că părinții 
noştri nu au fost români şi ne îndeamnă a lepăda limba lor 
ca o limbă străină, pentru ca, nesemănând lor, să fim 
români, am îndrăzni a zice că românia, de va pieri vreodată, 
va pieri de mâna românilor: împotriva strainismului, 
românia a stat, stă şi va sta nestrămutată, ca biserica lui 
Dumnezeu zidită pe stâncă. România este ca Dunărea cea 
lată, mare şi adâncă, în care se cotropesc apele deosebite 
din a dreapta şi din a stânga; cu cât mai multe pâraie, pe 
atâta şi Dunărea creşte; valurile străine s-au cotropit în 
românie, nici un val nu ne-a putut îneca... de multe ori un 
val amenintator de pieire ne-a întărit, de multe ori acel val 
ne-a împins spre o propăşire. 

Lucise dar pe lume 1830, an prevestit prin cutremurul 
popoarelor de la Pindul până la Apele italieneşti; lumea 
română încă sfâşiată de pierderea Basarabiei, plângând 
cruntele zile ale anului 1821, netămăduite de risipele 
războiului din 1828, sta nehotărâtă între instituțiile nouă, 
ce nu se înțelegeau încă, şi viața moale, venită de 

o sută ani cu domnii străini; viață prelungită câteva zile de 
domnia lui loan Sturza. 

Pe atuncea drumurile erau pline de călători de bunavrointa 
cu nădejdile deschise, inimile aprinse, ce se întorceau după 


ani pe la casele parintesti, cu limbi, haine, simtiri alte decat 
limba, haina si simtirile ce le aşteptau. 


Multe neamuri s-au schimbat de caracter, aşa englezii râd şi 
joacă astăzi, pe cand din contra voiosii frantuji de odinioară 
se fac serioşi... În cetatea Tarigradului tabăra nouă a 
francilor, din care nu mai este nevoie să-i scoată: 

Măcelarul turcilor, 

Tăietorul francilor' 

Englezii îşi pun turbanuri, fesuri peste coifuri, mătănii la gât 
şi huiesc de trezesc morții, vechii cruciați... Frantujii stau 
sub arme si sub uniforme, nemiscati şi linistiti ca liniştea 
turcească. Prin vălul cronicilor am împărțit lesne românia în 
două trăsături: românia ce se întinde de la descălecăturile 
din urmă ale țărilor, şi românia ce începe cu răsăritul 
luceafărului moscălesc în Petru cel Mare, şi se încheie cu 
războiul din 1828. Oamenii din epoca dintâi, epoca cea 
mare, cea făloasă, seamănă a sta pe voinicie numai, călăreți 
indrazneti, jucând cai neinvatati, luaţi fără de plată din 
câmpiile tătăreşti, ungureşti şi leşeşti, cuțitul în brâu, sabia, 
şi sabie tăietoare, în mână; gata, tot cu acea mână, a scrie 
judecată şi a respinge când leahul, când turcul, când 


tatarul, ungurul, cand cazacul. Boieria lor era o munca, 
cinstele o nevoie, viata o lungă trudă, ce se împărțea între 
războaie şi adunările țării... pe atuncea românii nu aveau 
madame şi cucoane, ci jupânese ocârmuind vitejeşte casele 
şi avutiile, cum bărbații lor ocarmuiau vitejeşte tara: 

Cică, mări, că de-atunci, 

Când vin cete de haiduci, 

Drumul lor nici că greşesc! 

Nici că, zău, mai nimeresc 

La perdeaua Şangăii, 

Sus pe malul Dunării. 

Podoabele lor era o rochie de catifea cusută de mâna 
jupâneselor, odor scump ce trecea de la mame la fete şi 
prefăcut, într-o zi de evlavie, în veşminte ce se pot vedea şi 
astăzi pe la unele biserici, în toată bogăţia cusuturii şi a 
izvodului bizantin. 

— Umbrele lor sunt nalte, fetele sunt triste, gandind poate 
la nevrednicia urmaşilor; ochii lor, tintiti pe câmpii si pe 
dealuri, căutând vrun duşman de alungat sau un frate de 
închinat. 

Aceştia sunt uriaşii istoriei şi însuflătorii poveştilor ce se 
zice la capra podurilor şi în adunările crâciumilor. Epoca a 
doua este epoca căderii, dar şi a slăbiciunii, în care oamenii 
sunt aproape de a uita că sunt români şi se prefac când în 
moscali, când în venetici, epocă de ştreang, de foamete, de 
lăcuste, pe aripile cărora Dumnezeu are scrisă pedeapsa 
noroadelor, dar lăcuste mai putin pustietoare decât 
camarasii, iedecliii, gostenariii, oierii, vadrarii, fumărarii, 
zapciii, pantirii, ceausii. În astă epocă innourata de colbul 
ce se ridica sub caii Bugeacului, tipetele auzite nu sunt 
tipetele vitejilor de la Dumbrava Rosie, de la Vadul Turcului, 
de la Baia, dar urletele tătarilor voioşi de prada şi ale 


ienicerilor beti de sânge... miros de pârjol a satelor şi a 
oraşelor iese din anale. Când în risipile acestea se vede câte 
o faptă strălucită, câte un om mai bărbat, câte un cap mai 
putin plecat, inimile impietrite de durere se desfac in plâns. 
— De-abia în istoria asta de sânge şi de lacrimi, de biruri si 
de ruşine se zăreşte o luminioară. 

Culmile societății nu aveau conştiinţa de întunericul şi 
prăpastia în care arunca neamul „cel ales”, cum zice frumos 
unul din rarii domni vrednici de pe acea vreme . Ati auzit in 
scripturi despre petrecaniile Babilonului, când moartea şi 
pustierea vecinica sta la porțile cetății: - Aşa şi părinții 
noştri prefacuti în greci imbabuseti şi insalvarati petreceau 
zile dulci şi vesele, când urgia dumnezeiască se apăsa pe 
români. Patria şi românia nu murise în ei, dar ele se treziră, 
crudă trezire, când Tarigradul nesatios cerea pungi şi iar 
pungi... de nu mai putea ridica gloata ostenită!... Jeluirile 
boiereşti se înalță atuncea până la poezia patriotică: 

"O, Moldovă! de ar fi domnii tăi care stapanesc in tine toți 
înţelepţi, încă n-ai pieri aşa lesne. Ce domniile neştiitoare 
(de) rândul tău şi lacomi sunt pricină pieirii tale, că nu 
caută să agonisească şi nume bun la tara, ci desfranati 
caută numai avere să strângă; care apoi totuşi se risipeste, 
şi încă şi cu primejdia caselor lor; că blestemul săracilor, 
cum se zice, nu cade pe copaci, cât de târziu.” Eteria, visul 
Fanarului pe malul Dunării, ce moldoveni auzise, jalnica 
tragodie, despartenia jacaşăşi vecinică a grecilor de români, 
nu destepta molătatea vietuirii; românii greciti vroiau să 
moară în antereie şi calpace, precum sibaritii, oleacă moşii 
lor, vroiau să moară în desfătări şi pe paturi de trandafiri; în 
bejenie, ca şi înainte, precum şi în urmă, taifetul, egoismul 
şi nepăsarea fură statornice; cu taifetul, cheful adunărilor, 
amoruri nesfârşite, stihuri pestrite de inimă, chaulieu si 


anachéreon, lautari, primblari pe luna, bencheturi... si 
ceremoniile curții, ceremonii mai amplificate decât 
ceremoniile curții craiului celui mare al Franței. S-ar putea 
asemăna acea societate cu o adunătură veselă de oameni 
din toată lumea, cântând şi mâncând pe o corabie 
frumoasă, ce ar trece pe lângă nişte maluri ciumate. 

În societatea acesta nu lipsea nici învățătura, uneori nici 
talentul... dar înțelepciunea era deşartă, inima seacă. 


Triste şi jalnice ar fi cronicile române, dacă din timp în timp 
nu s-ar arăta, pentru mângâierea făloasă şi susținerea 
neamului, câte un soare luminos, ce se cheamă Ştefan, 
Petru, Vlad, Mihai, Basarab, Alexandru, Vasile, câte un om 
care îşi răpune capul, câte un scriitor duios, care se pare a 
plânge când strigă din fundul inimii: „A lăsa iarăşi nescris, 
cu mare ocară înfundat neamul acesta de o seamă de 
scriitori, este inimii durere”. În puţinele aceste linii nu stă 
numai frumusețea stilului, care străinii la scriitorii lor o 
preţuiesc ca giuvaierurile scumpe, si pe acei scriitori îi 
îndumnezeiesc sub nume de Froissart, Montaigne, Rabelais, 
dar stă un poem întreg, un cântec de lacrimi, vărsate de 
oameni ce se luptau în dregătorie mare şi grea cu risipa 


neamului si a țării. Melancolia Bibliei stă pe deasupra 
neamului, tara se sfâşie între liniile plângătoare ale 
cronicarilor şi cântecele dureroase ale poporului, că numai 
neamurile necăjite au cântece triste ca ale noastre, de rup 
inima. 

Cât de risipos a fost veacul al XVIII--lea, şi pentru noi veacul 
acesta merge până la 1821, încă tot se nasc oameni de acei 
vrednici, ridicându-se nu se ştie de unde pe deasupra 
ticăloşiei şi a vaietelor duşilor în robie, şi înfăţişează în ei 
trecutul şi viitorul unui neam; luptători neobositi, ce mor 
unii de cuțitul călăului, alții de cuțitul duşmanului, alții de 
otrava scârbei; cu toate rănile, moşia şi durerea neamului 
au avut mosteni, care nu ne-au lăsat să pierim. 

Era grecilor începuse cu vărsarea sângelui moldovan; 
Fanarul boierit avea mâinile pline de avuturile şi de sângele 
născut odată cu numele neamul român, Costineşti, 
Bogdănești, Cuzăşti, si alte jertfe ale urii politice şi ale 
jefuirii. Dar acest sânge, din carnea şi plămâile țării nu 
pierise. 

Pe lângă societatea cea veche şi egoistă, născută din 
năpădirile Fanarului şi din corciturile sângelui român, acea 
societate care nu era nici greacă, nici română, dar un cancer 
îngrăşat, trăia în ură, în antipatie, în apăsare şi în gândul 
răzbunării, fiii şi coborâtorii vitejilor ce îşi câştigase boieria 
cu sângele vărsat pe câmpiile vestite ale României... iată 
istoria... orice inimă bate, orice cap pică, orice pană scrie 
durerile şi ticăloşiile are nume românesc. În această 
societate sau treaptă muncită, săracă de mijloace, dar 
inavutita de inimi, se mosteni ura străinilor şi sămânța 
dragostei neamului: in ea incoltea legul politic al lui Stefan, 
precum în  ceilaltă societate se visa îndeplinirea 
testamentului lui Petru cel rusesc. Pe cand sibaritii nostri 


cantau dupa modul lui Anachréon, poporul canta voiniciile 
trecute, voiniciile drumurilor mari si ale codrilor si 
surghiunul Basarabiei, iar boierimea mica si înlăturată, 
feciorii de neamuri şi hraniti cu durerea, cu ruşinea şi risipa 
stramosestii străluciri, se dădea cu doctrinele filozofice şi 
răspândea satira, duh ce nu s-a mai stins încă, epopee 
politică din care trei cântece ne sunt foarte cunoscute: 
Scrisoarea ce a trimis un boier din Moldova către dl Logofăt 
G.S. la Cernăuţi, Sfatul de la Cristesti şi jaloba vrâncenilor... 
adică 1821, 1847, 1855... trei crize ale vieții româniei. 

Cand se apropie de natii întâmplările mari ce au a strămuta 
condiția lor, se arată şi oamenii cersuti pentru a înțelege, a 
înlesni, a sfinți sau a mărturisi acele întâmplări; dacă nu 
cumva le prevestesc sau le fac ei înşişi. 

Sfârşitul Fanarului, care vruse a ridica oligarhia veneticilor 
pe risipele țării şi înfundarea numelor nationale, se încheie 
în doi oameni, născuți amândoi din vitele ce le surpau 
grecii. Unul din ei, Vladimirescu, sau, cum îi zic cântecele 
de pe Olt, Tudor, îşi are numele şi locul făcut în istorie; al 
doilea aşteaptă încă recunoştinţa şi răsplătirea: Ionică 
Tăutu, comis de boierie, inginer de meşteşug, roman de 
suflet, născut la 1798, era fiul lui Gheorghe Tăutu, nepot de 
fiul vornicului Tăutu bătrânul, şi a murit la 1828, la 
Țarigrad. Ionică Tăutu e romania reînviată, mişcată de toate 
patimile patriotice şi jucând tot acelaşi rol prin condei şi 
staruinte in politică, care îl juca Vladimirescu cu puşca 
plăieşască. Pamfletist călduros şi convins, în corespondențe 
cu toate partidele şi căutat de toate căpeteniile patriotilor, 
judecandu-le toate, şi iar singur de o partidă... partida țării. 
Tăutu se poate asemălui numai cu un om în istorie: cu I.P. 
Courier. Precum I.P. Courier se făleşte că este un simplu 
vier, asemene şi Tăutu se mândreşte că este numai 


moldovan; si unul şi altul se luptă pentru aceleaşi 
principuri, unul în contra emigrației de la Coblenz, ce se 
aruncase peste Franța cu furia nesățioasă de putere si de 
averi a fanariotilor, celălalt in contra bejeniei, ce râvnea 
privilegii care nu se pot înțelege măcar astăzi, aşa sunt de 
dezbrăcate de dreptate şi de cumpănire. Tot cu acea iuteala, 
cu acel duh muşcător, şi tot într-o vreme scriu, şi pentru 
întreaga asemănare, dacă cronica este adevărată, amândoi 
mor de moarte silnică politică, unul prin mrejele unei 
dragoste veninoase, iar Courier împuşcat. 


VII 


Suntem la Cernăuţi... Domnia cvasinationala a lui loan 
Sturza a început. Ambitiile domniei sunt în fierbere, 
partidele se soptesc, constitutiile şi proiectele plouă, 
prieteniile politice se desfac, tranzacţiile şi trădările se 
lovesc, se înțeleg şi se prefac ziuă pe ziuă, eteriştii şi turcii 
nu mai sunt în tara; dar retraşi pe culmea Cernautului, ca 
pe muntele Aventinului, arhondologia cea de frunte, ce se 
numeşte însuşi proh, nu se întoarce acasă... că nu frica 
Eteriei, nici a turcilor a adus bejenia... dar glasul 
străbătător al lui Vladimirescu, ce deşteptase politica nouă a 
românilor. Nu frica Eteriei mai tinea în pribegie boierimea, 


dar ambiții inselate: targuia cu tara prețul întoarcerii: — 
scutirea întreagă - acea scutire ce se uita însuşi la domnii 
străini in vremile grele. Ca toți oamenii care se cred, 
cernautenii ziceau... ce va face oare tara fără stâlpii săi? 
Convulsiile intrigilor nu se astâmpără: loan Sturza scrie la 
Cernăuţi: Scrisoarea măriei-sale lui vodă către boierii din 
Bucovina. 

"Boierilor, nu mă îndoiesc că n-au ajuns la auzul dv. 
mişcările unora din boierii de aicea, şi cred că pentru dv. au 
trebuit să fie de desantare: însă în bunele plecări ce eu 
păstrez pentru dv. nu mă pot apăra de a nu vă mai mări 
încă mirarea, instiintandu-va că aicea boierii nu v-au cruțat 
nevinovăția, cu care va cred îmbrăcați, publicarisind atât 
aicea, cât şi în drumul lor în jos până la hotar, cum că ar fi 
într-o legată unire cu dv. la pasul ce au pornit. Dacă acest 
pas are o necuviinta, dv. veți judeca, încât va rapune 
numele ce vi l-au înflorit oamenii şi ostenelile dv., şi dar eu 
mă grăbesc a vă face ştiut această comprometarisire, ca 
unul ce întotdeauna am fost şi sunt al dv. iubitor: I.S. Vv. D. 
1824. fev. 7.” 

Pentru a da seamă de răvaşul acesta şi de toată mişcarea 
sufletească a româniei, numai viata, corespondenţa şi 
hârtiile lui Tăutu ne pot sluji; corespondenţa şi documentele 
politice găsite la el sunt, la cunoştinţa noastră, singurele 
documente ale acelei mişcări ce se înfundă în trataturile de 
la Acherman şi Adrianopol, şi ne dau ponturile şi tălmăcirea 
Regulamentului Organic: fără Tăutu istoria nu se poate 
înțelege. 

Aşadar, pentru a ne tălmăci cartea măriei-sale lui vodă să 
întrebăm pe Tăutu de cuprinderea sa. Din mormântul lui, 
Tăutu ne va arăta că această carte a fost o mare ispită, de 
care să ținem minte, capitol din mijloc al unui roman politic: 


hârtiile lui Tăutu cuprind tot romanul... şi ce roman! Si vom 
zări în acest roman şi unele din chestiile capitale ce ne 
împing astăzi. 

Eteria a jefuit tara, dregătoriile şi domniile greceşti au dat 
mâna cu jăcuitorii; prada, focul şi dislocatia principaturilor 
s-au făcut; cine are să ridice neamul, cine are să-şi aducă 
aminte de pământul acesta, de independenţă, de vechi 
drituri?... că ocârmuire nu-i... 

Turcul stă gata a preface umbra ţărilor în paşalâcuri şi 
abutorii pământului... stâlpii patrioţi ... au fugit, pare că nu 
au lăsat nimică în urmă. În urma lor însă era mai mult 
decât pământul gol, era norodul român, apăsat, dar 
neuitător de trecut, acel norod care se 

vede numai când soseşte primejdia şi greul. Boierimea nu 
trecuse hotarul, că un țipăt groaznic striga de la o margine 
la alta: „Au fost vremi să lăsați pentru un minut tot felul de 
interes particularnic si să vă tintiti gândirea şi îngrijirea la 
interesul obstesc, să lăsați prigonirea şi dihonia ce aveți 
între dv. şi cu o unire să lucraţi cele de folosul patriei: să 
lăsați ura ce purtați către toți ceilalți... Dar protivnicia 
urmării din partea dv. face pre obştie ca să-şi ridice glasul 
său acel amortit de atâtea veacuri. - Acest pământ, 
odinioară ocarmuit de independentii săi voievozi, a avut 
hotarele sale în întindere, aşezământurile sale în datorii, 
privilegiile sale în urmare, şi pravilele sale în îndatoriele 
unui om către altul. S-au văzut boieri (a cărora scaune, dv. 
tineti astăzi) râvnind domneşti cununi, neinvoindu-se între 
dânşii şi întrecându-se unul cu altul, se indeseau să o 
răpească. Dintru aceasta a născut puternica pricină de orice 
între dânşii: legiuita pricină a apărării domnilor şi sfânta 
datorie a preaputernicei Porţi, ca să se puie în lucrare 
liniştirea: Toate au venit la un pont, şi neînvoiala între boieri 


nu s-a putut ostoi, decat numai cu punerea pe scaun a 
natiei greceşti”. 

Strigarea obstei este doprosul si judecata regimului trecut, 
în care nimic nu e uitat, de la vechile privilegii până la 
şcoale, şi în care vedem că, vorbind de dările războiului, se 
miră norodul de intrebuintarea banilor hotărâți de plată. 

"De unde dar curge oprirea vânzării cei de bunăvoie, şi în 
locul ei prețuri hotărâte şi pagubitoare? Nevoit a lua aminte 
el (norodul) n-a trecut încă în uitare că, în vremea războiului 
trecut, măria-sa monarhul Rusiei a slobozit înaltă poruncă 
ca să se plătească în bani tot ceea ce se va lua din pământul 
acesta. Apoi norodul dând tot ceea ce i s-a cerut, poate arăta 
un număr mare de dări, pentru care nu a luat nici cea mai 
mică plată; şi în vreme ce ştie că împărăteasca hazna a 
plătit pentru toate acele fără crutare, rămâne în prepusul 
său fără ieşire, că plăţile acele rânduite pentru folosul obştii 
au alcătuit în pământul acesta numai câteva folosuri în 
parte.” 

Lungul rechizitorium acest al obştii ce ne dă a crede că 
numele oamenilor se schimbă, dar năravurile foarte cu greu, 
lungul rechizitorium in care se propune Porții toate 
îmbunătățirile ce se aşteaptă şi astăzi, dar înlătura boieria 
ca sfârşită sau moartă, dădu a gândi boierilor. Era prea 
lungă strigarea, prea ascuțit tipatul, prea vie durerea, ca 
pribegii să nu o audă; afară de pruha, fruntea, cei multi se 
întoarseră pe la casele lor; educaţia politică a obstilor nu se 
face într-o zi, în capul celor mai multi era o amestecatura a 
chestiilor dinlăuntru cu chestiile din afară - faza de reforme 
în care se părea a intra Moldova cu mişcarea strigării se 
prefăcea într-o combinaţie mai bună decât starea de mai 
înainte negresit, dar unde elementul dezorganizării se 
susținea. - Istoria va aprecia rodurile acelei combinații 


statornicite sub numele de Reglement Organic si folosurile 
ce a tras fiecare treaptă moldovană; urmărim numai duhul 
mişcării aicea. 


VIII 


S-au văzut neamuri pierind deodată pentru un princip sau 
pentru slobozenie, dar castele şi privilegiatii se îndoiesc, 
târguiesc cu chestiile generale şi inevitabile şi caută a scăpa 
cevaşi; aşa urmară şi boierii cu obştia de la 1821. Sub 
umbra măgulirii duhului român înviat, prin reacția în 
contra grecilor, prin oarecare concesii morale cerşute de 
veac, boierii rămaseră totuşi oligarsia de mai înainte, dând 
în spinarea cârmuirii greutatea şi răspunderea stării sociale, 
o tactică ce s-a înnoit în opozitiile din urmă, şi se arată încă 
şi astăzi. Suntem fiii oamenilor de la 1821, ştim ce e dar 
duhul acelor concesii şi înțelegem logica hortisa, ce 
şovăieşte între mărturisirea dreaptă a adevărului şi a 
cugetului şi sofisme. Aşadar, boierii pribegi 

începură a cumpăni, a socoti şi prinde la inimă; constituții 
şi proiecte plouă, curieri trieră tara, [arigradul şi 
Petersburgul mai cu seamă, Fanarul e în picioare, mezatul 
opiniilor şi a sufletelor se începe. Toate proiectele seamănă 
unele cu altele în principiuri, şi toate sunt într-o 


conglasuire: ,a restrange puterea ocarmuirii, a pune tara 
sub epitropia boieriei”. Fiecare taraf isi face o constitutie. 
Avem mai multe constituții sub ochi, otografe. Strigarea 
zice: „nimică altă nu era cunoscut de pravilă statornicită în 
toate, decât interesul, mita şi părtinirea ce pretutindene nu 
purta alte roduri decât nerânduieli, jacuri, asupriri şi 
împilare, care pe multi din drepți supusii preaputernicei 
Porţi au silit a alerga să se facă suditi străini, pentru ca sa 
poată apăra dreptatile lor. - Acest fel era ocârmuirea, când 
moldovenii obosiţi de jacurile ce în strâmtoarea de mai 
înainte au fost siliți să mai sprijinească şi tulburările 
grecilor, care au făcut vârf ticăloşiilor lor, pentru care obştea 
într-aceea bănuieşte numai boierilor celor mari. Căci aceştia 
erau începătorii țării, aceştia erau stâlpii patriei, la îngrijirea 
acestora toată obştea era rezemată, când fără veste s-a 
văzut căzută în prăpastia ce a săpat împerecherea 
apostatilor. Către aceasta, strângerea mai înainte a 
oamenilor lui Ipsilant sub privirea începătorilor noştri, 
intrarea între acei oameni a arnautilor ce slujeau pe la 
boierii cei mari, şi, după venirea lui Ipsilant, poruncile date 
din visterie către dregătoriile țării, spre inlesnirea strângerii 
oamenilor de oaste, încingerea cu arme a lui Ipsilant, făcută 
prin mitropolitul țării, şi ajutarea de bani, cai şi altele, 
făcute de multi dintre boieri, sunt destule pricini care fac a 
crede că acei mai puternici dintre boierii cei mari au ştiut 
mai înainte de împerecherea grecilor, şi acei prin vicleşugul 
lor au uimit dintru-ntâi pe toți ceilalți.” Boierii opuneau ca 
frâul țării nu era in mâna lor. Asta a făcut gâlcevirea de-a 
pururea în țările noastre: tara în contra boierilor şi boierii în 
contra domnilor. Ştefan cel Mare statornici cu temei în 
Moldova temeiul aristocratic. El nu simți greul instituției 
sale, că avea brat greu şi mână iute; dar fiul său Bogdan cu 


anevoie carmuieste, si al treilea fiu al lui Stefan, Rares, 
plateste cu surgunul sau si zbuciumarea zilelor sale gandul 
de a reduce si margini insusirile aristocraticesti. 

Iată principurile proiecturilor: deşi lungi pentru un articol ca 
al nostru, prescriem mai multe paragrafe, pentru că sunt 
pline de actualitate, pentru că trecutul trebuie a ne povatui, 
şi pentru că unele dispoziții sunt întreaga noastră istorie: 
"Shedion de reformăluirea stapanirei tarei Moldaviei.” 

1. Stăpânirea să fie monarhicească, dinpreună însă 
lucrătoare cu şese şi opt familii cele întâi a pământului, ce 
se numesc în limba grecească: pruh. Această alegere a 
stăpânirei dinpreună cu un DOMN, tot din neamul 
moldovenesc, să fie pe viata. 

2. Budjetul domnului. 

7. Chiftul căldărilor să fie pentru toți de obstie slobod fara 
de plată, afară de vama legiuită, care toți de obstie să o 
plătească, fără deosebire de obraze, şi nicicum altfel, subt 
orice fel de nume de bir pe ceastă made să nu se poată 
pune. Şi la oraşe şi târguri, velnite să nu poată fi, ci numai 
la moşie, şi de veci şi cu anul se va tine. lar holerca de peste 
hotar nicicum să nu fie volnic a se aduce, şi această oprire 
să se facă cu suirea vămii, ca la toată vadra să plătească 
zece lei. 

Articolele 3, 4, 5, 6, 8, 9, 10 ca şi acel al 7, sunt tot 
dispoziții generale ce se ating de biruri şi de reguli 
politienesti. 

11. Ocna si vama să se vanza pe trei ani cu chizăşia celor 
întâi fruntaşi boieri, şi banii toți să intre in soma iaraturilor 
statului. 

12. Poştele să se vanza în mezat, bucati-bucati la 
particularnici cu bună chizăşie, fără a da cel mai mic 
agiutoriu statul cumpărătorilor. 


13. Mitropolia, episcopiile si toate celelalte mănăstiri greceşti 
şi pământeşti să fie cu leafă de însuşi lăcaşurile aceste cu 
de agiuns, şi cheltuielile bisericilor tot aseminea ştiute şi 
hotărâte, şi „prisosul” să fie a statului, şi mitropolitul şi 
episcopii să nu aibă voie în diastimă de cincisprezăce ani de 
a mai hirotonisi preot sau diacon sau dascăli, ca să nu se 
înmulțească catahrisul de acum. 

14. Tagma bisericească, afară de cele duhovniceşti, să nu fie 
volnică a se amesteca, şi nicicum Divanuri şi giudecati 
mirenesti la Mitropolie să nu se facă. 

16. Boierii să aibă toate a lor privilegii vechi, fără însă a 
intra întru aceste privilegiile şi catahrisurile urmate în 
urmă. 

17. Boieri să se numească cu caftan numai acei făcuți de 
domnul Calimah, iar ceilalți toți să fie socotiți fără caftanuri, 
şi să nu fie „volnic domnul cu boierii randuiti” de a cinsti cu 
caftan, fără socotinta Divanului politicesc şi războiesc. 

Art. 18, 19 şi 20 reglementează oastea mărginită în 3 000 
oameni aleşi şi cu chizăşie, darea birului, şi spânzurarea 
tâlharilor de pe drumul mare, de va agiunge furtişagul la un 
leu. 21. Fără de bir, locuitor să nu se afle nicicum, măcar şi 
străin de va fi, şi nu va fi cinstit cu caftan şi va fi aşezat în 
acest pământ, şi acest bir de 18 lei să se numească birul 
capului. 

Articolele 22, 23 organizează statul civil şi hotărâtura 
moşiilor. 24. Răzăşi să nu poată fi în toată ţara cu moşie 
mai gios decât 50 stânjini moşie. Boierii ce sunt cinstiți cu 
caftane să nu fie supuşi la birul capului, şi locuitorii să fie 
datori a le lucra două zile pe săptămână tot gospodariul, 
„insă în măsuri putincioase de a lucra locuitorii fără 
asuprire, iar mai mult visteria țării să nu sufere a se urma 
asuprire”. 


28. Afara de stiutele si ispititele familii si acei cu stiinta de 
pracsis de a obladui, alti netrebnici si de neam prost si fara 
moşie mai vârtos, sau alta stare să nu poată intra in 
slujbele orişicare a țării, măcar şi un ocolaş . Proiectul 
acesta în 30 articole corijate de o mână ce nu s-a răcit încă 
poate sluji ca document istoric a dovedi „strigarea” şi a ne 
da o idee despre greutățile pământului nostru; dar totodată 
ne dă şi măsura a trei ponturi ce a câştigat conştiinţa 
obştească de astăzi. Nimeni astăzi nu s-a feri de un bir, 
chiar şi birul capului, ca o dare ruşinoasă, căci am învățat 
acum că ruşinea este de a se înlătura de sarcinile publice. 
Progres, nu s-ar găsi astăzi un singur om ce ar cere două 
zile din săptămână unui locuitor. Progres, stiutele si 
ispititele familii au ispitit că învățătura e altă unsoare mai 
pretuita, şi fiii acelor familii şi neamurilor proaste s-au 
cufundat şi răsbotezat sub numele de român. Progres. 


Alt taraf, altă constituţie. Proiectul de fata e foarte laconic şi 
este cunoscut sub numire de ponturile popilor. Pontul I. 
Mitropolitul şi episcopii să fie de-a pururea numai din 
pământeni, şi mănăstirile greceşti sub epitropia arhiereilor 
şi a pământenilor. 


II. Mitropolitul si episcopii aseminea sub epitropia 
pământenilor, şi fără ştirea epitropilor să nu se poată 
împrumuta. 

IV. Pronomiile şi privilegiile de mai înainte să rămâie 
nestrămutate. 

V. Ocârmuirea țării să fie de domn împreună cu gherusie 
alcătuită de opt boieri din cei dintâi, care se vor schimba la 
„toţi trei ani”, şi aceştia vor fi din fiecare neam câte unul din 
cele opt neamuri. 

VI. „Neamul boieresc nesupus nici unei dări.” 

VII. Domnul să nu poată osândi vreun pământean fără 
cercetarea şi hotărârea gherusiei. 

IX. Cinurile să nu se deie la proşti şi mai ales fără hotărârea 
acelor opt boieri. 

X. Grecii să fie siliți a se desface de averile din Moldova. 

XI. Numai grecii negutitori să fie primiți. 

XII. Cinurile domnului Suto cu toate să se strice. 

XIII. Nici într-un cin a pământului, grec să nu se 
intrebuinteze. 

XIV. Privilegiile scutelnicilor sa se intareasca. 

XIX. „Cărţile mazililor şi ale postelnicilor să nu se mai 
înnoiască.” 

XXI. Asedosie pe trei ani. 

XXIII. Holerca să fie oprită a mai veni de peste hotar, şi 
velnitele sa fie slobode si fara plată, însă numai la 
pamanteni. 

XXV. Boierii sa aiba sloboda voie a trimite arzuri la Poarta la 
vreo ,nemultamire” despre domn, sau si din ei a trimite, 
însă numai pentru „obşteşti interesuri”. 

În proiectele aceste este o curioasă amestecare de idei 
economice bune de monopol şi, peste tot, gândul de a înghiți 
obştea în boierii pruhişti, şi a cârmui pe deasupra domnului 


o oligarsie venetiana. 

Mai gasim inca un al treilea proiect, care se deosebeste de 
cele două, desi întemeiază constituția sa pe boierie 
privilegiată. Art. II. „Domnia să meargă în moştenire la fiul 
cel mai mare, ori, lipsând el, apoi la neamul cel mai aproape 
de acelaşi sânge”. Dar proiectul acesta, iarăşi ca celalalt, 
restrânge ocârmuirea. Este curios că oligarşiile se apropie de 
anarhia dlui Proudhon. 

Al patrulea proiect e proiectul lui I. Tăutul; şi preambulul 
deschide îndată orizontul national: cererile cele mai 
însemnătoare ce se fac din partea „obştiei Moldaviei”, „în 
întocmire cu cele cuprinse prin obşteasca jalobă, trimise 
cătră pre înaltul Devlet, şi în temeiul sfântului înalt 
împărătesc ferman, ce s-a slobozit, ca să fie obşteşte sfintite 
aceste cereri, spre a sluji pământeştilor ocârmuiri, până ce 
se va înființa „Pravila tarei”, într-o desăvârşită alcătuire”. 
Pontul 1: „Norodul Moldovei, ca un norod ce din învechime 
şi până astăzi a avut si are sfințit privilegiul slobozeniei şi 
acela de a se oblădui cu ocârmuitorii săi etc.” 

Pontul 18: Înaintea pravilei să fie socotiți toți deopotrivă, şi 
fără deosebire, având a fi şi pravila una şi tot aceeaşi pentru 
toți, sau pentru de a ocroti sau pentru de a pedepsi. În 
pravilă nu poate să se hotărască decât aceea ce este drept şi 
folositor, şi nu poate să se oprească decât ceea ce este 
nedrept şi de stricăciune. 

Pontul 19: Norodul, spre a i se ocârmui trebile sale cele 
dinlăuntru în chipul cuviincios, ca să se poată folosi cu 
dreptatile,vechile sale privilegii, cere ca să i se întărească şi 
legiuirea aceea a sfatului obştesc, ce a avut pământul acesta 
iarăşi din învechime, legiuire după care „puterea ocârmuirei 
şi a împlinirei să fie în singura mână a domnului, iar 
puterea hotararei să fie pururea în mâna domnului 


împreună si a sfatului obştesc”. 

Pontul 46: Toate fețele ce alcătuiesc sfatul obştesc, afară de 
şasesprezece vechili a ținuturilor, toate fețele alcătuitoare 
Divanului şi celelalte să se aleagă toți aceştia dupa socotinta 
domnului cu a sfatului obştesc, urmându-se alegerea numai 
după „meritul bunelor fapte şi după puterea şi vrednicia 
fiecăruia, pentru slujba ce este să i se incredinteze etc., 
ele." 

Si (in) proiectul acesta, din care se vede ca Tautul era versat 
în scrierile politice ale vremii, unde întâia data în Moldova s- 
a asternut principul împărțirii puterii, multe defenitii de drit 
se găsesc; dar este de mirare că proiectul tace cu totul în 
privința sătenilor. Ori da a înțelege că dreptatile politice şi 
civile erau a se întinde preste tot, fără prejudetul legăturilor 
şi contracturile ce leagă proprietatea de locuitori, şi 
locuitorul de proprietate? Se poate crede şi aceasta, 

fiindcă loc deosebit în constituţia sa nu este dat boierimii ca 
unei caste, dar alegerea poate chema cu încrederea 
domnului tot pământeanul vrednic la slujbe; sau că Tăutul 
mai aştepta vreme, spre a-şi spune toate ideile sale de 
reformă. 

Proiecte şi constituție nu erau de ajuns boierimii ce îşi 
venise în fire din spaima strigării. Domnia se aşezase, dar, 
din nenorocire, Moldova poate da o domnie numai, şi 
postulanti se găseau din toate părțile; cu constitutiile si cu 
fagaduinte de credință şi altele o sută de postulanți 
stăruiau, şi boierii din Cernăuţi, ca şi ceilalți, ba încă şi mai 
mult, ca unii ce aveau ramificație cu  Ipsilant, 
Cantacuzineştii şi eteriştii şi sprijin mare în Fanar; până şi 
sângele măriei sale lui vodă îşi făcea partizi şi râvnea biata 
domnie a lui I. Sturza. 

Huietele de domnie şi intrigile ce năşteau din toate părțile 


facura pe I.S.Vv. a scrie scrisoarea din 7 fev. 1824. La 22 
fev. plecatele slugi ale măriei sale în număr de şasesprezece 
iscălituri răspund: 

"Pre înălțate doamne! Nu poate fi alta mai străină şi 
desantata privelişte astăzi, decât aceasta numai, că fiii cei 
adevăraţi a patriei noastre, bătrânii boieri şi moştenitorii 
familiilor celor din învechime „pre credincioase şi supuse pre 
putrernicului, îndurătorului şi hrănitorului nostru Devlet, şi 
mai ales cunoscutii întru vechime jertfirilor ale pretuitelor 
slujbe cătră pre puternica împărăție, prin carele chelariul 
său veacuri întregi s-au păzit neclintit din stejarul drept şi 
neprihănitei supunere. Aceia astăzi în tot chipul prigoniti, 
apoi unii instanjeniti de a se apropia încă de maica lor, 
patria noastră, ba încă nevoiți cu jale şi lăcrămare a păzi o 
crudă tăcere, o aspră neamestecare şi o desăvârşită 
neimpartasire cu toată suflarea  „sâmbatrioticească” 
dinlăuntru pentru ca să ne depărtăm şi de clevetirile cele 
formalnice, pornite din patrie, şi din întunericul scopurilor 
propovăduite în lume, că adică cei dinlăuntru patrioți, nu 
cei dinafară, ar fi având însoţire nepriincioasă. Această 
oprire a comunicației păzită de noi, cei instrainati întru 
sfintenia cugetărilor, iată ne dă tot creditul si la înălțimea 
ta, şi la toată lumea acum, că nu am putut avea 
împărtăşirea unei ştiinţe formalnice mai de înainte, pentru 
cuvintele călătoriei cătră pragul îndurărei Devletului, a unor 
boieri deputaţi. Nici dacă in particularnic sau prin ştiinţa a 
mai multor sampatrioti merg să puie lacrămile patriei la 
picioarele pragului milostivirii, acum şi din luminata carte a 
înălțimei tale, doamne, însemnată din 7 fev., care ne-am 
învrednicit a o primi după o îndelungată încontenire, întru 
aceiaşi vedem a ne însemna aceasta, cum că sunetul 
vorbelor în călătoria lor le poate aduce comprometatie, 


propovaduind ei unire cu noi. Se dezleaga aceasta intrebare, 
ca, daca a lipsit comunicatia, n-a putut fi hotararea mai de 
nainte si a unirii; iar daca este obstesc bine, apoi ei in noi si 
noi in ei, precum urmeaza a se crede ca esti si inaltimea ta, 
şi iată pentru că am primit luminată cartea voastră, tăind 
nodul tăcerii cu patrioticesc cuget răspundem cu plecăciune 
că suntem neuniti cu toată suflarea a acelora carele se plac 
în nenorocirile şi obida patriei şi a sambatriotilor şi suntem 
uniți în duhul nostru cu acei care pentru binele patriei arată 
jertfire; însă lucrare, îndemânare, corespondentie nu am 
avut; de am fi fost şi noi în patrie, iarăşi nimică alta nu am 
fi putut face la o pierzare mărturisită în lume a țării noastre, 
decât a năzui şi noi la limanul mântuirii milostivirii pre 
înălțatului Devlet, stăpânitorul nostru. Aşadar, şi pentru 
aceşti deputaţi, dacă merg pentru binele patriei, datoria 
urmează a fi şi înălțimea ta într-o sufletească unire”. 
Răspunsul ista foarte lung nu s-a putut reproduce tot, plin 
de fraze îndoite, unde cimilitura joacă, adevărul pică în 
mâna lui Tăutul. 

"Măria sa vodă, carele are un suflett bun, — strigă Tăutul in 
scrisoarea ce a trimis un boier din Moldova către d-lui log. 
G.S. la Cernăuţi, - poate să fi crezând, dar eu, carele ştiu, 
vă mărturisesc că împotriva ştiinţei mele nu pot crede, şi mă 
rog mă iertati, scriitorul dv., spornic în florile fandasiei, 
încât şi pragului, de putea, îi 

da picioare, măcar că ar fi bine cătră celelalte praguri să-şi 
crute dărnicia, ca să nu le fugă uşile, scriitorul dv. a ştiut să 
presoare şi să poftească în toate frazurile scrisorii lacrimile 
pătimirii, de obijduitii sambatrioti, obida patriei, pierzarea 
ei, ticăloşia, nenorocirele si alte asemine”. 

"Scrisoarea unui boier moldovan” e un pamflet in 32 pagini 
manuscrise, în care Tăutul se ridică uneori la o înălțime de 


idei nespusa, cu un foc, cu o ura necruțătoare si crudă, care 
face din acest pamflet nu numai un monument istoric, dar 
si un document literar. Cernautenii, ca si boierii veniti pe 
acasa, iscalise jaloba si cererile obstii. Domnia lui I. Sturza 
era rezultatul a tuturor, dar slaba idee a nationalitatii 
reînviată, şi Tăutul nu ierta fatarnicia şi ambiția 
tulburătoare a domniilor, care amenința iarăşi acest 
principiu câştigat cu atâtea dureri. Scrisoarea ia la răspicat 
răspunsul boierilor din cuvânt în cuvânt sub închipuirea 
unui boier ce ar fi fost din taraful cernautenilor... 

